ಶಂಕರಲಿಂಗಭಗವಾನರು ಭಕ್ತಾಭಿಮಾನಿಗಳೂ, ಭಕ್ತಕಾರ್ಯಕಲ್ಪದೃಮರು.ಅವರ ಭಕ್ತಾಭಿಮಾನ ಹೇಗಿತ್ತೆಂದರೆ ಎಲ್ಲೋ ಇರುವ ಅವರ ಭಕ್ತರು ಸಂಕಟಪಟ್ಟಾಗ ನನಗೇನೋ ಸಂಕಟವಾಗುತ್ತಿದೆ ಎಂದು ಅದು ಪರಿಹಾರ ಮಾಡುವವರೆಗೂ ಹೇಳುತ್ತಿದ್ದರು.ಎಲ್ಲೊ ಇರುವ ಭಕ್ತರು ಭಕ್ತಿಯಿಂದ ಕಾಫಿ(ಭಗವಾನರಿಗೆ ಕಾಫಿ ಪ್ರಿಯವೆಂದು ಇಂದಿಗೂ ಅವರಆಶ್ರಮಗಳಲ್ಲಿ,ಅವರ ಭಕ್ತರ ಮನೆಗಳಲ್ಲಿ ಬೆಳಗ್ಗೆ ಭಜನೆ,ಕಾಕಡಾರತಿಗಳಾದಮೇಲೆ ಕಾಫಿಯನ್ನರ್ಪಿಸಿ ಆಮೇಲೆ ಭಕ್ತರು ಕುಡಿಯುವ ಪರಿಪಾಠವಿದೆ),ಫಲಾಹಾರವನ್ನೋ ಅವರ ಮನೆಯಿಂದ ಅರ್ಪಿಸಿದರೆ ಶಾಸ್ತ್ರಕ್ಕೂ ಭಗವಾನರು ಕಾಫಿ,ಆಹಾರ ತೆಗೆದುಕೊಳ್ಳುತ್ತಿರಲಿಲ್ಲ.ಭಕ್ತರ ಪಾದಧೂಳಿ ನನ್ನ ತಲೆಯಮೇಲಿರಲಿ ಎನ್ನುತ್ತಿದ್ದರು.ಭಕ್ತರ ಪಾದಧೂಳಿಯನ್ನು ಪೊಟ್ಟಣದಲ್ಲಿ ಕಟ್ಟಿಕೊಟ್ಟು ವೈದ್ಯೌಷಧಿಯಿಂದ ಗುಣಪಡಿಸಲಾಗದ ಅನೇಕ ರೋಗಗಳನ್ನು ಗುಣಹೊಂದುವಂತೆ ಮಾಡಿದ ಭವರೋಗವೈದ್ಯರು ಅವರು. ಅವರು ಭಕ್ತರಮೇಲಿಟ್ಟಿದ್ದ ಪ್ರೇಮ ಸಾವಿರತಾಯಿಯ ಪ್ರೇಮಕ್ಕೆ ಸಮವೆಂದು ಅದರ ಅನುಭವ ಪಡೆದ ಅನೇಕರು ಇಂದಿಗೂ ಹೇಳುತ್ತಾರೆ. ಅವರು ತಮ್ಮ ಭಕ್ತರಿಗೆ ಹೀಗೆ ಅಭಯವಿತ್ತಿದ್ದಾರೆ.

ಭಕ್ತರಿಗೆ ಅಭಯ
ವಿವಾಹ
ಪ್ರೀತಿ
ನಾಮಸ್ಮರಣೆ